cyanic-selkie/wikianc huggingface dataset:
Pigs on the Wing
„Pigs on the Wing“ — ინგლისური პროგრესული როკ-ჯგუფ პინკ ფლოიდის სიმღერა ალბომზე Animals. მისი ავტორია როჯერ უოტერსი. სხვადასხვა წყაროს თანახმად, იგი ეძღვნება როგორც უოტერსის ყოფილ, ასევე იმ პერიოდში შემდგომ მეუღლეს, კეროლაინს.
ისტორია
სიმღერა იყოფა ორ ნაწილად. პირველი ნაწილი ჟღერს ალბომის პროლოგის, ხოლო მეორე - მისი ეპილოგის სახით. ორივე მკვეთრ კონტრასტშია ალბომის სამ სხვა კომპოზიციასთან, ვინაიდან სრულდება მხოლოდ აკუსტიკურ გიტარაზე. იგი ასევე ითვლება ალბომის უფრო ნათელი განწყობის მატარებელ სიმღერად.
1977 წლის საკონცერტო ტურნეში, აშშ-ში დევიდ გილმორი ამ კომპოზიციას ასრულებდა ბას-გიტარაზე. სიმღერა შედიოდა როჯერის 1984-1985 წლების სოლო-პროგრამაში, ისევე, როგორც 1999-2002 ტურნეში და მოხვდა 2016 წლის კონცერტების სერიის სეტლისტში (ასრულებდნენ მეორე ნაწილთან ერთად).
გაყიდვაში ასევე იყო 8 ფირიანი კარტრიჯი - კასეტა, რომელზეც ალბომი რამდენიმეჯერ ზედიზედ იკვრებოდა. ამ ვერსიისათვის სიმღერების პირველი და მეორე ნაწილები გაერთიანებული იქნა სპეციალური გიტარის სოლოს დახმარებით, რომელიც გიტარისტმა სნოუი უაიტმა ჩაწერა. გაერთიანებული ვერსია, ორივე ნაწილით, მოხვდა სნოუი უაიტის 1995 წლის სტუდიურ ალბომში Goldtop: Groups & Sessions.
სიმღერის პრომო-ფილმში გამოყენებულია კადრები ალბომის Animals გარეკანის ფოტოს გადაღების სესიებიდან.
მეორე ნაწილის შესახებ როჯერი ამბობდა:
"ამ სიმღერის გარეშე Animals უბრალოდ გაშმაგებული კივილი იქნებოდა."
მეორე ნაწილი სრულდებოდა ჯგუფის 1977 წლის ტურნეს ფარგლებში, თუმცა იგი ამ შემთხვევაში ალბომის კომპოზიციების ციკლის ფინალს არ წარმოადგენდა, მას „Pigs (Three Different Ones)“ მოჰყვებოდა. უოტერსმა სიმღერა საკუთარ სოლო პროგრამაში პირველად 2016 წელს შეიტანა და ასრულებდა პირველი ნაწილის შემდეგ.
სქოლიო
კატეგორია:პინკ ფლოიდის სიმღერები კატეგორია:1977 წლის სიმღერები კატეგორია:სიმღერები როჯერ უოტერსის ავტორობით
23 მაისი
23 მაისი — გრიგორიანული კალენდრის 143-ე დღე (ნაკიან წლებში - 144-ე დღე). წლის ბოლომდე დარჩენილია 222 დღე.
იხილეთ აგრეთვე
0523
ანისის სამეფო
ანისის სამეფო (Անիի թագավորություն) — ფეოდალური სამეფო 885-იანი წლებიდან 1045 წლამდე, აერთიანებდა სომხეთის ტერიტორიის დიდ ნაწილს. დედაქალაქი — ანისი. სამეფოს მართავდნენ ბაგრატუნთა დინასტიის წარმომადგენლები, რომლებაც დაამხეს არაბთა სახალიფოს ხელისუფლება და გააერთიანეს სომხური მიწები, უპირატეს აღმოსავლეთ სომხეთში. სამეფოს ცენტრი იყო შირაკის ოლქი, ამიტომ ხშირად მას შირაკის სამეფოსაც უწოდებენ. სამეფოში ვითარდებოდა ფეოდალური მიწათმოქმედება, ხელოსნობა და ვაჭრობა, რამაც ხელი შეუწყო ქალაქების განვითარებას. მაღალ დონეს მიაღწია მეცნიერებამ, ხელოვნებამ, ლიტერატურამ, არქიტექტურამ. ფეოდალურმა დაქსაქსულობის შედეგად წარმოიქმნა ვასპურაკანის (908), ყარსის (963), ტაშირ-ძორაგეტის (978), სიუნიკის (987) სამეფოები, რომლების ვასალურ დამოკიდებულებაში იყვნენ ბაგრატუნებთან. 1045 წელს ბიზანტიის ექსპანსიის შედეგად ანისის სამეფო დაემხო.
ანისის სამეფოს მჭიდრო პოლიტიკური და კულტურულ-ეკონომიკური ურთიერთობა ჰქონდა საქართველოსთან.
რიჩარდ მენტორ ჯონსონი
რიჩარდ მენტორ ჯონსონი (Richard Mentor Johnson; დ. 17 ოქტომბერი, 1780 ― გ. 19 ნოემბერი, 1850) — აშშ-ის მე-9 ვიცე-პრეზიდენტი (1837–1841).
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:აშშ-ის სენატორები კატეგორია:აშშ-ის წარმომადგენელთა პალატის წევრები კატეგორია:დაბადებული 17 ოქტომბერი კატეგორია:დაბადებული 1780 კატეგორია:გარდაცვლილი 19 ნოემბერი კატეგორია:გარდაცვლილი 1850
დენიელ პაუტერი
დენიელ რიჩარდ პაუტერი (Daniel Powter; დ. 25 თებერვალი, 1971) — კანადელი მუსიკოსი. ის ცნობილია, როგორც „ერთი ჰიტის მუსიკოსი“, თავისი „Bad Day“-ის გამო, რომელმაც 5 კვირა გაატარა ბილბორდის ცხელი ასეულის სათავეში.
რესურსები ინტერნეტში
კატეგორია:დაბადებული 25 თებერვალი კატეგორია:დაბადებული 1971 კატეგორია:კანადელი მომღერლები
Deep Purple in Rock
Deep Purple In Rock, აგრეთვე ცნობილი როგორც In Rock — ინგლისური მძიმე როკ ჯგუფ Deep Purple-ს მეოთხე სტუდიური ალბომი. გამოვიდა 1970 წლის 3 ივნისს. დიდ ბრიტანეთში გამოსცა Harvest Records-მა, აშშ-ში კი — Warner Bros. Records-მა. ეს ალბომი Deep Purple-ის კლასიკური შემადგენლობის პირველი სტუდიური ნამუშევარია.
ზოგიერთ ქვეყანაში გამოშვებულ ალბომებში დამატებული სიმღერა „Black Night“. ალბომის გარეკანზე ნაჩვენებია ჯგუფის წევრების ქვაში გამოკვეთილი სახეები, რომილიც ჰგავს რაშმორის ცნობილ მონუმენტს. ყველა სიმღერა ჯგუფის წევრების მიერაა დაწერილი.
სქოლიო
კატეგორია:1970 წლის ალბომები კატეგორია:Deep Purple-ის ალბომები კატეგორია:Harvest Records-ის ალბომები კატეგორია:Warner Bros. Records-ის ალბომები კატეგორია:ები-როუდის სტუდიებში ჩაწერილი ალბომები
1188
თარიღი უცნობია
*
Fusiturricula armilda
Fusiturricula armilda — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ლიბიის უადების სია
სტატიაში მოცემულია ლიბიის უადების სია. დალაგებულია დასავლეთიდან აღმოსავლეთის მიმართულებით, რეგიონების მიხედვით, დიდ შენაკადებთან ერთად.
პაპის სახელმწიფო საქმეების ვატიკანის კომისია
პაპის სახელმწიფო საქმეების ვატიკანის კომისია – ვატიკანის საკანონმდებლო ორგანო. კომისია შედგება კარდინალებისაგან, რომლებსაც 5 წლის ვადით რომის პაპი ნიშნავს. კომისიას ხელმძღვანელობს პრეზიდენტი (ამჟამად ჯუზეპე ბერტელო).
რესურსები ინტერნეტში
კატეგორია:ვატიკანი
სუბიაკო
სუბიაკო (Subiaco) — ქალაქი დასავლეთ ავსტრალიაში. სუბიაკო არის დასავლეთ ავსტრალიის შტატის დასახლებული პუნქტი. 2011 წლის აღწერის მონაცემებით მისი მოსახლეობა შეადგენს 17 574 ადამიანს, ქალაქში მცხოვრებთა საშუალო სიმჭიდროვე კმ²-ზე შეადგენს 2510,57 ადამიანს. ქალაქის ფართობია 7 კმ². სუბიაკო 3 კილომეტრითაა დაცილებული შტატის ადმინისტრაციულ ცენტრ პერთს და მოქცეულია ამავე ქალაქის აგლომერაციაში. სუბიაკო დაარსდა 1896 წელს და ქალაქია 1952 წლიდან. ქალაქის მერია ჰეაზერ ჰენდერსონი. ყველაზე ცხელი თვეებია იანვარი და თებერვალი, ხოლო ყველაზე ცივი — ივლისი და აგვისტო.
ფარშავანგი
ჩვეულებრივი ფარშავანგი რომელიც, ძირითადად, მოლურჯო-მომწვანო ფერებშია შეფერილი და თავის გრძელ, 150-სანტიმეტრიან ბოლოსთან ერთად სიგრძეში 200—235 სანტიმეტრს აღწევს. მას აქვს მომწვანო-მოოქროსფრო „მარაო“, რომელიც მოლურჯო-ბრინჯაოსფერი კოპლებითაა დამშვენებული, თავად ეს კოპლები კი მოხატულობით თვალებს წააგავს. სხეულის ბუმბული მეტწილად მბზინავ მოლურჯო-მომწვანო ფერებში გადადის. მამლები კუდის გაშლით ცდილობენ დედლების მოხიბვლას.
ფარშავანგები საკვებს წარმოადგენს: მწერები, ხვლიკები, ზოგჯერ პატარა გველები, ასევე თესლეული, მარცვლეული კულტურები, ოსპი და ნათესების რბილი ფესვები.
გრძელი ბოლო არ ანელებს ფარშავანგის მოძრაობას მიუხედავად იმისა, რომ ფრინველის აფრენის დროს, ერთი შეხედვით, მოუხერხებელი ტვირთის შთაბეჭდილებას ტოვებს. აფრენის შემდეგ ფარშევანგი დიდი სისწრაფით მიფრინავს და ფრთებსაც ძალიან სწრაფად აბარტყუნებს.
რვა თვის მართვეებს უკვე შეუძლიათ მშობლების მიტოვება და დამოუკიდებელი ცხოვრების დაწყება. მათი წასვლა დედას სულის მოთქმისა და ძალების აღდგენის საშუალებას აძლევს, რათა მომავალი თაობის აღსაზრდელად და „ფეხზე დასაყენებლად“ მოემზადოს. ახალგაზრდა მამლებს დაახლოებით რვა თვიდან ეწყებათ ბოლოს ზრდა, მაგრამ მისი სრული სილამაზით ისინი მხოლოდ მაშინ დაიკვეხნიან, როდესაც ოთხი წლის გახდებიან. ამ დროს ისინი უკვე მზად არიან საკუთარი ოჯახის შესაქმნელად.
ფარშავანგი ბინადრობს ბუჩქნარში, მდინარეთა ნაპირებზე, ტყის ჭრის ადგილებში. პოლიგამური ფრინველებია: ერთ გუნდში 1 მამალი და 3-5 დედალია. იკვებებიან მცენარეული და ცხოველური საკვებით. ფარშავანგი ფართოდ არის გავრცელებული როგორც დეკორატიული ფრინველი, ინდოეთში ინახავენ ნახევრად მოშინაურებული სახით. ევროპაში (საბერძნეთში) შენოყვანილია V საუკუნეში.
მისი მოშინაურება ადვილად შეიძლება. ზოგს ფარშევანგი წმინდა ფრინველად მიაჩნია. ამ მოსაზრების გამო ინდოეთის სოფლების მოსახლეები ზოგჯერ მოთმინებით იტანენ ფარშევანგების პარპაშს, როდესაც ისინი მათ ნათესებს აოხრებენ.
ფარშავანგები ამშვენებდნენ ძველი საბერძნეთის, რომისა და ინდოეთის ბაღებს. ინდოეთის სამეფო კარზე მათ ათასწლეულების განმავლობაში ხატავდნენ და ძერწავდნენ. ფარშავანგის ტახტი კი ინდოეთის ერთ-ერთ ყველაზე ძვირფას განძად ითვლებოდა. როგორც იტყობინებიან, უამრავი ბრილიანტის გარდა, ის 108 ლალისა და 116 ზურმუხტის თვლით იყო შემკული. ჩარდახის ზემოთ მას ოქროს ფარშავანგი ჰქონდა დამაგრებული, რომლის გამოც ტახტს ასეთი სახელი ეწოდა. ტახტს მხოლოდ მნიშვნელოვანი ცერემონიებისთვის იყენებდნენ.
რესურსები ინტერნეტში
კატეგორია:ქათმისნაირნი
ვახტანგ პაპიაშვილი
ვახტანგ პაპიაშვილი (დ. 22 აპრილი, 1919, თბილისი — გ. 2000)  — ქართველი ინჟინერი. საქართველოს სსრ დამსახურებული ინჟინერი. საქართველოს სსრ უმაღლესი საბჭოს IV-V მოწვევის დეპუტატი.
1942 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი, ტექნოლოგიის სპეციალობით.
ვილიარიკის ეროვნული პარკი
ვილიარიკის ეროვნული პარკი (Parque Nacional Villarrica) — ეროვნული პარკი ჩილეს ანდებში. მდებარეობს არაუკანიის და ლოს-რიოსის რეგიონებში, ქალაქ პუჩოს სიახლოვეს. პარკის ტერიტორიაზე გადაჭიმულია ანდების სამი უმნიშვნელოვანესი ვულკანური სისტემა - ვილიარიკა, კეტრუპილანი და ლანინი.
ვახტანგ პაპიაშვილი
1942-1969 წლებში მუშაობდა კასპის ცემენტის ქარხანაში ცვლის ოსტატად, საამქროს უფროსად, საწარმოო-ტექნიკური განყოფილების უფროსად, შიფერის წარმოების დირექტორად, ცემენტის ქარხნის მთავარ ინჟინრად, დირექტორად. 1969-1979 წლებში — საქართველოს სსრ საშენ მასალათა მრეწველობის მინისტრის მოადგილედ. მისი უშუალო ხელმძღვანელობით განხორციელდა კასპისა და რუსთავის ცემენტის ქარხნების მბრუნავი ღუმელებისა და შიფერის წარმოების რეკონსტრუქცია. იყო მრავალი დანერგილი წინადადების ავტორი.
ვილიარიკის ეროვნული პარკი
პარკი გამოირჩევა აქ არსებული ფლორისა და ფაუნის მრავალფეროვნებით.
რესურსები ინტერნეტში
კატეგორია:ჩილეს ეროვნული პარკები კატეგორია:ვილიარიკის ეროვნული პარკი კატეგორია:არაუკანიის რეგიონის დაცული ტერიტორიები კატეგორია:ლოს-ლაგოსის რეგიონის დაცული ტერიტორიები კატეგორია:1940 წელს დაარსებული დაცული ტერიტორიები
ვახტანგ პაპიაშვილი
რესურსები ინტერნეტში
კატეგორია:ქართველი ინჟინრები კატეგორია:დაბადებული 22 აპრილი კატეგორია:დაბადებული 1919 კატეგორია:გარდაცვლილი 2000 კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:საქართველოს სსრ-ის V მოწვევის უმაღლესი საბჭოს დეპუტატები კატეგორია:საქართველოს პოლიტექნიკური ინსტიტუტის კურსდამთავრებულები კატეგორია:თბილისში დაბადებულები ვ კატეგორია:საქართველოს სსრ-ის დამსახურებული ინჟინრები
ფუტკრები (ფილმი)
„ფუტკრები“ (Bee Movie) — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება Paramount Pictures-ის ერთობლივი ნაწარმოები. პრემიერა 2007 წლის 2 ნოემბერი გაიმართა. რეჟისორი — სიმონ ჯ. სმიტი და სტივ ჰიკნერი.
სქოლიო
კატეგორია:ინგლისურენოვანი ფილმები კატეგორია:პიქსარის ანიმაციური ფილმები კატეგორია:2007 წლის ანიმაციური ფილმები კატეგორია:ამერიკული ანიმაციური ფილმები კატეგორია:DreamWorks Animation-ის ფილმები
გველთავა (მრავალმნიშვნელოვანი)
საკუთარი სახელი გველთავა შეიძლება აღნიშნავდეს:
ბენინის პრეზიდენტი
ბენინის პრეზიდენტი – ბენინი სახელმწიფოს მეთაური, მოსახლეობა ირჩევს 5 წლის ვადით.
რესურსები ინტერნეტში
კატეგორია:ბენინი კატეგორია:აფრიკის ქვეყნების პრეზიდენტები *
ევდოკია ატროშინა
ევდოკია ვასილის ასული ატროშინა (დ. 1913) — კომკავშირელი სტახანოველი, აფხაზეთის ასსრ-ის უმაღლესი საბჭოს პრეზიდიუმის წევრი (1938-1948).
ბიოგრაფია
1928 წლიდან მუშაობდა კომუნა „კრასნი პარტიზანის“ თამბაქოს პლანტაციებში. 2 წლის შემდეგ ის გადადის მაიკოპში, სადაც სანიტარის ქალის მოვალეობას ასრულებდა ქალაქის საავადმყოფოში. 1931 წელს ატროშინა ჩამოდის სოხუმში, სადაც ჯერ 4 მარტის სახელობის სანატორიუმის, ხოლო დეკემბრიდან კი სოიუზტრანსის კანტორის დამლაგებლად მუშაობდა. რამდენიმე ხნის შემდეგ ის გადაყვანილ იქნა ბუფეტში მომუშავედ, რომლის დროსაც ის შევიდა ლენინურ კომკავშირში. ის დაწინაურებულ იქნა კონდუქტორის თანამდებობაზე. შემდეგ მოწაფედ შევიდა საქავტოტრანსის მექანიკურ სახელოსნოში, სადაც 3 თვის შემდეგ მიიღო პირველი თანრიგის მღარველის კვალიფიკაცია. ითვლებოდა მოწინავე სტახანოველად. იყო სოხუმის ქალაქის საბჭოს და შოფერთა კავშირის რაიონული კომიტეტის წევრი.
1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად ქ. სოხუმის №6 ცხაკაიას საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად. 1938 წლის 13 ივლისიდან 1948 წლამდე იყო აფხაზეთის ასსრ-ის უმაღლესი საბჭოს პრეზიდიუმის წევრი.
ლიტერატურა
კატეგორია:დაბადებული 1913 კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები
ფორორაკოსი
ფორორაკოსი (Phororhacos) — ამომწყდარი მორბენალი ფრინველების გვარი ფორორაციდისებრთა ოჯახისა. ტანად მეტად დიდი (სამ მეტრამდე სიგრძის) ფრინველები იყვნენ. ჰქონდათ მასიური ქალა, მძლავრი ნისკარტი, კარგად განვითარებული ფეხები, რედუცირებული ფრთები. ფორორაკოსი მტაცებლები იყვნენ. გვარში ათამდე სახეობა შედიოდა. ფორორაკოსის ნაშთები ცნობილია სამხრეთ ამერიკის (არგენტინის) ოლიგოცენური და პლიოცენური ნალექებიდან.
ლიტერატურა
კატეგორია:წეროსნაირნი კატეგორია:გადაშენებული ფრინველები
მიხეილ დელბა
მიხეილ კონსტანტინეს ძე დელბა (დ. 1905, აძიუბჟა, სოხუმის ოკრუგი, რუსეთის იმპერია — გ. 1992) — საბჭოთა სახელმწიფო და პარტიული მოღვაწე, აფხაზეთის ასსრ-ის უმაღლესი საბჭოს პრეზიდიუმის თავმჯდომარე (1938-1948).
ბიოგრაფია
1925 წელს დაამთავრა სოხუმის პედაგოგიური ტექნიკუმი, 1930 წელს — ნ. კრუპსკაიას სახელობის კომუნისტური აღზრდის აკადემია. 1930 წლიდან ეწეოდა პედაგოგიურ საქმიანობას. 1931 წელს დაინიშნა აფხაზეთის მთავლიტის უფროსად სოხუმში. თავისი ძირითადი მუშაობის გარდა სოხუმის სახელმწიფო პედაგოგიურ ინსტიტუტში და სუბტროპიკულ ინსტიტუტში ასწავლიდა დიალექტიკურ მატერიალიზმს და მატერიალიზმის ისტორიას. 1937 წლის მაისში დელბა დაინიშნა სოხუმის სახელმწიფო პედაგოგიური ინსტიტუტის დირექტორად, შემდგომ აფხაზეთის ასსრ განათლების სახალხო კომისრად.
მიხეილ დელბა არჩული იყო სსრკ-ის უმაღლესი საბჭოს დეპუტატად. 1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო საქართველოს სსრ და აფხაზეთის ასსრ უმაღლესი საბჭოების დეპუტატობის კანდიდატად ტამიშის №204 და მოქვის №74 საარჩევნო ოლქებში, რომლის შედეგადაც ის არჩეულ იქნა საქართველოს სსრ-სა და აფხაზეთის ასსრ-ის I მოწვევის უმაღლესი საბჭოს დეპუტატად. 1938 წლის 13 ივლისიდან 1948 წლამდე იყო აფხაზეთის ასსრ-ის უმაღლესი საბჭოს პრეზიდიუმის თავმჯდომარე. 1948-1953 წლებში აფხაზეთის ასსრ-ის მინისტრთა საბჭოს თავმჯდომარე.
რუსეთის კპ(ბ) წევრი 1938 წლიდან. დოცენტი (1935).
ჯილდოები და მედლები
დაჯილდოვებული იყო:
ლიტერატურა
კატეგორია:დაბადებული 1905 კატეგორია:გარდაცვლილი 1992 კატეგორია:აფხაზეთის ასსრ-ის I მოწვევის უმაღლესი საბჭოს დეპუტატები კატეგორია:საქართველოს სსრ-ის I მოწვევის უმაღლესი საბჭოს დეპუტატები კატეგორია:საქართველოს სსრ-ის II მოწვევის უმაღლესი საბჭოს დეპუტატები კატეგორია:აფხაზეთის ასსრ-ის მინისტრთა საბჭოს თავმჯდომარეები
Fusiturricula bajanensis
Fusiturricula bajanensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
გველთავა (გვარი)
გველთავა (Ophisops) — ქვეწარმავლების გვარი ხვლიკისებრთა ოჯახისა. აქვს ერთმანეთს შეზრდილი, გამჭვირვალე ქუთუთოები, რომლებიც ერთგვარ „სარკმელს“ ქმნიან. გავრცელებულია ჩრდილოეთ აფრიკაში, სამხრეთ-აღმოსავლეთ ევროპაში, აზიაში. გვარში 5 სახეობაა, რომელთაგან აღმოსავლეთ საქართველოში, აზერბაიჯანში, სომხეთში გვხვდება ერთი — კოხტა გველთავა (Ophisops elegans). იკვებება მწერებითა და მათი მატლებით, აგრეთვე ობობებით.
24 მაისი
24 მაისი — გრიგორიანული კალენდრის 144-ე დღე (ნაკიან წლებში - 145-ე დღე). წლის ბოლომდე დარჩენილია 221 დღე.
გველთავა (გვარი)
ლიტერატურა
კატეგორია:ნამდვილი ხვლიკისებრნი
24 მაისი
იხილეთ აგრეთვე
სხვა თვეები
0524
ყირგიზეთის საპროტესტო აქციები (2020)
წინარე ისტორია
ყირგიზეთში XXI საუკუნეში ორი რევოლუცია მოხდა: 2005 წელს ტიტების რევოლუცია და 2010 წლის რევოლუცია.
ლოჭინის ნასოფლარი
ლოჭინის ნასოფლარი — ადრინდელი ფეოდალური ხანის (IV-VI სს.) არქეოლოგიური ძეგლი მდინარე ლოჭინის მარცხენა ნაპირას, სოფ. გამარჯვების ტერიტორიაზე, თბილისიდან 28 კმ-ზე. სახელი ეწოდა აღმოჩენის ადგილის მიხედვით. 1952 გათხარეს (რ. აბრამიშვილი) ნასოფლარის ნაწილი. ძეგლი მდებარეობს დაბალ ბორცვზე, დასავლეთიდან ხევი აკრავს, დანარჩენი 3 მხრიდან კი გამაგრებულია 2 მ სიღრმის ხელოვნური თხრილით. გათხრების შედეგად გამოვლინდა სამეურნეო და საცხოვრებელი ნაგებობანი და მათ შუა არსებული გასასვლელი. ქვის კედლები ნაგები და შელესილი იყო ოთხის ხსნარით. ზოგი ოთახის იატაკი ქვიშაქვის ფილებით იყო მოგებული. ნაგებობანი გადახურული იყო კრამიტით. აღმოჩენილია მრავალნაირი კერამიკული ნაწარმი. აგრეთვე მარცვლეულის შესანახი ხაროები. აღსანიშნავია დოქის ყელისა და გვერდის ნატეხები, რომლებზეც, შესაძლოა, პატრონის ვინაობის აღმნიშვნელი ქართული ასოებია ამოკაწრული, რაც საზოგადოების ფართო ფენებში დამწერლობის გავრცელებაზე მიუთითებს.
ყირგიზეთის საპროტესტო აქციები (2020)
5 ოქტომბერი
5 ოქტომბერს ბიშკეკის ცენტრში დაიწყო საპროტესტო აქციები 4 ოქტომბერს გამართული საპარლამენტო არჩევნების წინასწარი შედეგების გამოქვეყნების შემდეგ, რომლის შედეგადაც ცხადი გახდა, რომარჩევნებში მონაწილე 16 პარტიიდან 7%-იანი ბარიერი მხოლოდ პროსახელისუფლო ოთხმა პარტიამ გადაკვეთა. 12 ოპოზიციური პარტია კი, მანდატების გარეშე დარჩა.
აქციის მონაწილეები არჩევნების შედეგების გაუქმებასა და ხელახლა დანიშვნას მოითხოვენ. აქციის მონაწილეები გვიან ღამით პარლამენტის, პრეზიდენტის ადმინისტრაციისა და სახელმწიფო უსაფრთხოების შენობებში შეიჭრნენ.
ლოჭინის ნასოფლარი
ლოჭინის ნასოფლარის არქეოლოგიური მასალა ანტიკურიდან ადრინდელი ფეოდალურზე გარდამავალი ხანისთვის დამახასიათებელი ნიშნებით ხასიათდება.
ყირგიზეთის საპროტესტო აქციები (2020)
6 ოქტომბერი
ყირგიზეთში საპროტესტო აქციაზე მომხდარი დაპირისპირების შედეგად ერთი ადამიანი დაიღუპა, 590 კი დაშავდა.
ლოჭინის ნასოფლარი
ლიტერატურა
კატეგორია:გარდაბნის მუნიციპალიტეტის არქეოლოგიური ძეგლები კატეგორია:გარდაბნის მუნიციპალიტეტის ისტორიული სოფლები
ყირგიზეთის საპროტესტო აქციები (2020)
6 ოქტომბერი
ყირგიზეთის ცენტრალურმა საარჩევნო კომისიამ საპარლამენტო არჩევნების შედეგები გააუქმა, ხოლო მოგვიანებით ყირგიზეთის პარლამენტის საგანგებო სხდომაზე ქვეყნის პრემიერ-მინისტრის მოვალეობის შემსრულებლად სადირ ჟაპაროვი დაამტკიცეს. სადირ ჟაპაროვი გასამართლებული იყო, კოლონიაში იხდიდა სასჯელს და ბიშკეკში არეულობის შემდეგ გაათავისუფლეს. თანამდებობა დატოვა ასევე ყირგიზეთის პარლამენტის სპიკერმა, დასტანბეკ ჯუმაბეკოვმა. ამასთან, უფლებამოსილების შეწყვეტის შესახებ განაცხადეს ოთხმა გუბერნატორმა და ბიშკეკის მერმა, აზიზ სურაკმატოვმა.
7 ოქტომბერი
ჯანდაცვის სამინისტროს ცნობით, ოთხშაბათის დილის მდგომარეობით ქვეყნის საავადმყოფოებსა და კლინიკებში მკურნალობდა საპროტესტო აქციების დროს დაშავებული 768 ადამიანი.
9 ოქტომბერი
ყირგიზეთის პრეზიდენტმა, სოორონბაი ჟეენბეკოვმა დედაქალაქ ბიშკეკში საგანგებო მდგომარეობა გამოაცხადა. მან ასევე სამხედრო ტექნიკისა და ჯარის შეყვანის განკარგულება გასცა ბლოკ-პოსტების მოწყობისთვის, შეიარაღებული შეტაკებების აღსაკვეთად, მართლწესრიგის უზრუნველსაყოფად და მშვიდობიანი მოსახლეობის დასაცავად. საგანგებო მდგომარეობა დღეს საღამოს 20:00 საათიდან ამოქმედდება და 21 ოქტომბრამდე გაგრძელდება.
10 ოქტომბერი
ქვეყნის პარლამენტმა მთავრობის მეთაურის თანამდებობაზე სადირ ჟაპაროვის კანდიდატურას ერთხმად დაუჭირა მხარი. საკანონმდებლო ორგანომ ასევე დაამტკიცა ყირგიზეთის მინისტრთა კაბინეტის შემადგენლობაც.
15 ოქტომბერი
ყირგიზეთის პრეზიდენტმა, სოორონბაი ჟეენბეკოვმა ქვეყანაში მიმდინარე საპორტესტო გამოსვლების ფონზე, გადადგომის შესახებ განაცხადა. პრეზიდენტის მოვალეობის შემსრულებელი გახდა ყირგიზეთის პარლამენტის თავმჯდომარე კანატბეკ ისაევი, თუმცა რამდენიმე საათში კონსტიტუციით დაკისრებული მოვალეობის შერულებაზე უარი განაცხადა და პრეზიდენტის მოვალეობის შემსრულებელი გახდა სადირ ჟაპაროვი.
სქოლიო
კატეგორია:ყირგიზეთის ისტორია
ლიეტუვური ვიკიპედია
ლიეტუვური ვიკიპედია (Lietuviška Vikipedija) — ვიკიპედიის განყოფილება ლიეტუვურ ენაზე. თავისუფალი ღია ინტერნეტ-ენციკლოპედია. შეიქმნა 2003 წლის 20 თებერვალს. სტატიების მნიშვნელოვანი რაოდენობა მოგროვდა მხოლოდ 2004 წელს. 2005 წელს შეიცავდა 10 ათას სტატიას, ხოლო 2007 წელს — 50 ათასს. სტატიების 100 ათასიან ზღვარს ლიეტუვურმა ვიკიპედიამ 2010 წლის დასაწყისში მიაღწია. ამჟამად მოიცავს დაახლოებით 152 ათ. სტატიას. აქტიურ მომხარებელთა რიცხი რამდენიმე ასეულია.
რესურსები ინტერნეტში
კატეგორია:ვიკიპედიები ენების მიხედვით
1190
თარიღი უცნობია
*
ვახტანგ პაატაშვილი
ვახტანგ პაატაშვილი (დ. 25 დეკემბერი, 1910, თელავი — გ. 1996) — ქართველი ინჟინერი. საქართველოს სსრ დამსახურებული ინჟინერი. საქართველოს სსრ უმაღლესი საბჭოს II–V და VII მოწვევების დეპუტატი.
1931 წელს დაამთავრა საქართველოს ინდუსტრიული ინსტიტუტის სამშენებლო ფაკულტეტი. 1931–1932 წლებში მუშაობდა საპროექტო ინსტიტუტ „საქსახპროექტში“ ინჟინერ-კონსტრუქტორად. 1932–1933 წლებში — სამშენებლო ტრესტ „საქმრეწვმშენში“ ინჟინრად. 1933–1942 წლებში — საპროექტო ინსტიტუტ „საქსახპროექტში“ მუშაობს ინჟინერ კონსტრუქტორად, უფროს ინჟინერ კონსტრუქტორად, საკონსტრუქტორო განყოფილების უფროსის მოადგილედ, პროექტის მთავარ ინჟინრად, ინსტიტუტის მთავარ ინჟინრად, დირექტორის მოადგილედ. 1942–1946 წლებში — საქართველოს კპ ცკ სამრეწველო განყოფილების ინსტრუქტორი, სამრეწველო განყოფილების გამგის მოადგილე; 1946–1952 წლებში იყო საქართველოს სსრ საშენ მასალათა მრეწველობის მინისტრი, ხოლო 1952–1953 წლებში საქართველოს სსრ საბინაო-სამოქალაქო მშენებლობის მინისტრი. 1953–1959 წლებში მუშაობს საქართველოს სსრ მინისტრთა საბჭოს აპარატში. 1959–1962 წლებში მუშაობდა საქართველოს მინისტრთა საბჭოსთან არსებული გაზიფიკაციის მთავარი სამმართველოს უფროსად. 1962–1977 წლებში იყო საქართველოს საბინაო-კომუნალური მეურნეობის მინისტრი. წლების განმავლობაში მუშაობდა თბილისის საქალაქო საბჭოს აღმასკომის მთავარ სპეციალისტად, მრჩევლად. არაერთგზის იყო საქართველოს სსრ კომუნისტური პარტიის ცენტრალური კომიტეტისა და სარევიზიო კომისიის წევრი.
რესურსები ინტერნეტში
კატეგორია:ქართველი ინჟინრები კატეგორია:დაბადებული 25 დეკემბერი კატეგორია:დაბადებული 1910 კატეგორია:გარდაცვლილი 1996 კატეგორია:საქართველოს ინდუსტრიული ინსტიტუტის კურსდამთავრებულები კატეგორია:საქართველოს სსრ-ის II მოწვევის უმაღლესი საბჭოს დეპუტატები კატეგორია:საქართველოს სსრ-ის III მოწვევის უმაღლესი საბჭოს დეპუტატები კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:საქართველოს სსრ-ის V მოწვევის უმაღლესი საბჭოს დეპუტატები კატეგორია:საქართველოს სსრ-ის VII მოწვევის უმაღლესი საბჭოს დეპუტატები კატეგორია:ოქტომბრის რევოლუციის ორდენის კავალრები კატეგორია:წითელი დროშის ორდენის კავალრები კატეგორია:წითელი ვარსკვლავის ორდენის კავალრები კატეგორია:თელავში დაბადებულები ვ კატეგორია:საქართველოს სსრ-ის დამსახურებული ინჟინრები
ვასპურაკანის სამეფო
300px|thumb|ვასპურაკანის სამეფოს რუკა ვასპურაკანის სამეფო (Վասպուրականի թագավորություն) — სომხური ფეოდალური სახელმწიფო (908-1021), რომელიც მოიცავდა ვასპურაკანის ოლქს, ვანის ტბის მიმდებარე რაიონებს. სამეფოს მართავდნენ არწრუნთა დინასტიის წარმომადგენლები. არწრუნებმა IX საუკუნისთვის დაიმორჩილეს ვასპურაკანის სხვა ფეოდალური საგვარეულოები, დამოუკიდებლობას ინარჩუნებამდა მმხოლოდ რამდნეიმე საამირო. X საუკუნეში არწრუნებმა ქვეყანას მეზობელი ტერიტორიებიც შეუერთეს და თავი მეფეებად გამოაცხადეს. ვასპურაკანის სამეფომ მოიცვა ტერიტორიები ვანის, ურმიის ტბებს და მდინარე არაქსს შორის. დამოუკიდებლად ვასპურაკანის სამეფომ მხოლოდ 14 წელი გაძლო. ვასპურაკანის დაწინაურებას ხელი შეუწყო X საუკუნეში სომხეთში დამყარებულმა მშვიდობამ და ქვეყანაზე გამავალმა სავაჭრო გზებმა.
922 წლიდან იგი ვასალურ დამოკიდებულებაში იყო ანისის სამეფოსთან. სამუელ ანელის ცნობით სენექერიმის მმართველობის წლებში (968-1021), აქ იყო 8 ქალაქი, 4 ათასი სოფელი, 72 ციხესიმაგრე, 115 მონასტერი, ქვეყანა მჭიდროდ იყო დასახლებული, განვითარებული იყო ვაჭრობა და ხელოსნობა. მნიშვნელოვანი ქალაქები იყო ვანი, ვოსტნი და აღთამარი. ვასპურაკანში მდებარეობდა ნარეკის მონასტერი, სადაც მოღვაწეობდნენ მამა-შვილი ანანია და გრიგორ ნარეკაცები. XI საუკუნის დასაწყისიდან განიცდიდა თურქული ტომების თავდასხმებს. 1021 წელს მეფე სენექერიმმა სამეფო ბიზანტიას გადასცა და თავად მიიღო ქალაქი სებასტია. ამ დროიდან ვასპურაკანი ბიზანტიის იმპერიის ერთ-ერთი თემი გახდა.
ლიტერატურა
კატეგორია:აზიის ყოფილი მონარქიები კატეგორია:სომხეთის ისტორია კატეგორია:ბიზანტიის თემები
ფეგერაშის მასივი
ფეგერაშის მასივი (Munţii Făgăraşului) — მთის მასივი სამხრეთ კარპატებში. გადაჭიმულია რუმინეთის ცენტრალურ ნაწილში დაახლოებით 60 კმ-ზე. მასზე აღმართულია რუმინეთის ყველაზე მაღალი მწვერვალი — მოლდოვიანუ (2544 მ). მოქცეულია მდინარე ოლტის ხეობასა და მდინარე დიმბოვიცის სათავეებს შორის. რელიეფში გვხვდება მყინვარული ტბები, ცირკები, კლდოვანი მწვერვალები. აგებულია მეტწილად კრისტალური ფიქლებით. 1700 მ-მდე შემოსილია წიფლის, მუხისა და წიწვოვანი ტყით, უფრო მაღლა არის სუბალპური და ალპური მცენარეულობა. განვითარებულია ტურიზმი, ალპინიზმი.
რესურსები ინტერნეტში
კატეგორია:რუმინეთის ქედები
უილიამ ორბიტი
უილიამ ორბიტი (William Orbit) (დ. 15 დეკემბერი, 1956, ლონდონი, გაერთიანებული სამეფო), ნამდვილი სახელი უილიამ მარკ უეინრაიტი — ინგლისელი მუსიკოსი და მუსიკალური პროდიუსერი, რომელიც ცნობილია თავისი თანამშრომლობით მომღერალ მადონასთან და მის ალბომზე Ray of Light, რომელმაც ოთხი გრემის ჯილდო დაიმსახურა. ის ასევე იყო რამდენიმე მადონას სიმღერის თანაპროდიუსერი, რომლებიც ოფიციალურად არასოდეს გამოსულა. იგი აგრეთვე ჯგუფ Blur-ის ალმობ 13-ის პროდიუსერია და მას ალბომში შესული, რამდენიმე, სიმღერის რემიქსი ეკუთვნის.
სქოლიო
კატეგორია:დაბადებული 1956 კატეგორია:ინგლისელი ელექტრონული მუსიკოსები კატეგორია:ინგლისელი პროდიუსერები კატეგორია:დაბადებული 15 დეკემბერი
რიპოლი (მდინარე)
რიპოლი (Río Ripoll, Riu Ripoll) — მდინარე კატალონიის რეგიონში, ესპანეთში, ბარსელონასთან ახლოს. მდინარე სათავეს იღებს სერა-დე-გრანერასთან, ზღვის დონიდან 640 მეტრ სიმაღლეზე და ჩაედინება მონკადა-ი-რეშაკთან, 35 მეტრ სიმაღლეზე.
კატეგორია:ესპანეთის მდინარეები
სვონი
სვონი (Swan) — ქალაქი სამხრეთ ავსტრალიაში. სვონი არის დასავლეთ ავსტრალიის შტატის დასახლებული პუნქტი. 2011 წლის აღწერის მონაცემებით მისი მოსახლეობა შეადგენს 108 461 ადამიანს. ქალაქის ფართობია 1043 კმ². სვონი 20 კილომეტრითაა დაცილებული შტატის ადმინისტრაციულ ცენტრ პერთს და მოქცეულია ამავე ქალაქის აგლომერაციაში. სვონი დაარსდა 1871 წელს და ქალაქია 2000 წლიდან. ქალაქის მერია კარლ ზანინო. ყველაზე ცხელი თვეებია იანვარი და თებერვალი, ხოლო ყველაზე ცივი — ივლისი და აგვისტო.
სქოლიო
კატეგორია:დასავლეთ ავსტრალიის ქალაქები
მოზამბიკის დემოგრაფია
მოზამბიკის დემოგრაფია აღწერს მოზამბიკის მოსახლეობის კანონზომიერებებს, სოციალურ-ეკონომიკურ და ბუნებრივ პირობებს, მოსახლეობის ეთნიკურ, ენობრივ და რელიგიურ შემადგენლობას.
მოსახლეობის რაოდენობა
thumb|300px|right|[[მოზამბიკის დემოგრაფია, სსმო-ის მონაცემები, 2005; წერტილები - მოსახლეობა ათასებში]] 1950 წელს მოზამბიკის მოსახლეობა 6 442 000 შეადგენდა, 2010 წლის აღწერის მონაცემების მიხედვით კი - მოზამბიკის საერთო მოსახლეობა 23 391 000-მდე გაიზარდა. პოპულაციაში 15 წლამდე ასაკის ბავშვების რაოდენობა 44,1 %-ია. 15 წლიდან 65 წლამდე ასაკის ადამიანები 52,6 %-ია, ხოლო 65 წელს ზემოთ სულ 3,3 %.
სქოლიო
დემოგრაფია
Fusiturricula enae
Fusiturricula enae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ვანანდის სამეფო
ვანანდის სამეფო, იგივე ყარსის სამეფო — სომხური ფეოდალური სახელმწიფო (963-1064) ცენტრით ქალაქ ყარსში. სამეფო ძირითადად მოიცავდა ვანანდის ოლქს – სახელიც აქედანაა. იგი გამოიყო ანისის სამეფოსაგან, მაგრამ მასთან ვასალურ დამოკიდებულებაში იყო. სამეფოს მართავდნენ ბაგრატუნთა დინასტიის წარმომადგენლები. 963-984 წლებში სამეფოს მართავდა მუშეღი. მის დროს ვანანდის სამეფო ასრულებდა ანისის სამეფოს ფორპოსტის როლს ბიზანტიასთან ბრძოლაში. სამეფოს აყვავების ხანა იყო აბასის მეფობის წლები (984-1029). ამიერკავკასიაში თურქ-სელჩუკების შემოჭრის შედეგად, მეფე გაგიკმა, 1065 წელს სამეფო დაუთმო ბიზანტიელებს, რომლებიც ამ ტერიტორიას იყენებდნენ თურქ-სელჩუკების წინააღმდეგ საბრძოლველად.
ფრეგატისებრნი
ფრეგატისებრნი (Fregatidae) — ფრინველთა ოჯახი რეგვენასნაირთა რიგისა. მოიცავს 1 გვარის 5 სახეობას. მათი სხეულის სიგრძე 78 სმ — 1 მ, მასა 2 კგ აღწევს. გრძელფრთიანი (შლილში 2-მდე), გრძელბოლოიანი ფრინველები არიან. აქვთ ვიწრო და გრძელი, ბოლოზე კაუჭიანი ნისკარტი, თითებს შორის ფუძესთან აპკი. გავრცელებული არიან სუბტროპიკულ და ტროპიკულ ზონის ოკეანურ კუნძულზე. შებუმბლულია შავად და ლითონისებრი ბზინვარება დაკრავს, ზოგჯერ თეთრი ხალები აყრია. ჩიჩახვი შიშველია, მკვეთრი წითელი და ტიხტიხის დროს გაბერილი. ბუდობენ კოლონიებად. იკვებებიან ფრენია თევზებით, ზღვის უხერხემლოებით.
კამბრიული სისტემა
ადრინდელ კამბრიულ ეპოქას ახასიათებს ვრცელი ტრანსგრესიები. თანამედროვე კონტინენტების დიდი ნაწილი ამ დროს თბილი ზღვით დაიფარა, რომლის ფსკერზე კარბონატული ქანები და მარილები ილექებოდა. შუაკამბრიულში დაიწყო რეგრესიები, რომლებიც ზედაკამბრიულშიც გაგრძელდა. გაჩნდა ხმელეთის ახალი უბნები, რაც კალედონიურ დანაოჭებასთან იყო დაკავშირებული. ამაზე მიუთითებს გეოსინკკლინურ აუზებში ძლიერი მაგმატიზმის ნიშნები და გვიანდელ კამბრიულ ეპოქაში წარმოქმნილი ლაგუნური წითელი ფერის ნალექები.
ლიტერატურა
კატეგორია:გეოლოგიური პერიოდები
კამელია
კამელია (Camellia) — მარადმწვანე ხეებისა და ბუჩქების გვარი ჩაისებრთა ოჯახისა. მისი 80-ზე მეტი სახეობა გავრცელებულია აზიის ტროპიკებსა და სუბტროპიკებში. იაპონური კამელია (Camellia japonica) და მისი ჰიბრიდული ფორმები მოჰყავთ ოთახებსა და ორანჟერეებში (კავკასიასა და სამხრეთ ყირიმში — ღია გრუნტში).
ლიტერატურა
კატეგორია:ჩაისებრნი *
ოქსანა ზაბუჟკო
ოქსანა სტეფანოვნა ზაბუჟკო (უკრ:  Окса́на Стефа́нівна Забу́жко; დ. 19 სექტემბერი, 1960, ლუცკი, უკრაინა) ― უკრაინელი რომანისტი, პოეტი და ესეისტი. მისი ნაშრომები თარგმნილი რამდენიმე ენაზე.
ბიოგრაფია
ოქსანა ზაბუჟკო 1960 წლის 19 სექტემბერს ლუცკში დაიბადა. 1982 წელს კიევის უნივერსიტეტის ფილოსოფიის ფაკულტეტი, ხოლო 1985 წელს ასპირანტურა დაამთავრა. ფილოსოფიის მეცნიერების კანდიდატმა საკანდიდატო დისერტაცია თემაზე: „ლირიკის ესთეტიკური ბუნება, როგორც ხელოვნების მიმართულება“, დაიცვა. 1987 წელს საბჭოთა კავშირის კომუნისტურ პარტიას შეუერთდა. კიევის კონსერვატორიაში ესთეტიკას ასწავლიდა. 1992 წლიდან ოქსანა ზაბუჟკო, როგორც მოწვეული მწერალი, პენსილვანიის შტატის უნივერსიტეტში უკრაინისტიკას ასწავლიდა. 1994 წელს ფულბრაიტის პროგრამის სტიპენდია მოიპოვა და ჰარვარდისა და პიტსბურგის უნივერსიტეტებში მუშაობდა.
1987 წელს საბჭოთა კავშირის მწერალთა კავშირის წევრი გახდა.
სქოლიო
კატეგორია:დაბადებული 19 სექტემბერი კატეგორია:დაბადებული 1960 კატეგორია:უკრაინელი ქალი პოეტები კატეგორია:უკრაინელი ქალი მწერლები კატეგორია:უკრაინელი ფილოსოფოსები კატეგორია:უკრაინელი არამხატვრული მწერლები კატეგორია:უკრაინელი ქალი ფილოსოფოსები კატეგორია:XX საუკუნის უკრაინელი პოეტები კატეგორია:XXI საუკუნის უკრაინელი პოეტები კატეგორია:XX საუკუნის ესეისტები კატეგორია:XXI საუკუნის ესეისტები კატეგორია:XX საუკუნის ქალი მწერლები კატეგორია:XXI საუკუნის ქალი მწერლები კატეგორია:უკრაინელი ესეისტები
გია თორთლაძე
გია თორთლაძე (დ. 12 ივლისი, 1960, თბილისი) — ქართველი არქეოლოგი, მეცნიერი, პოლიტიკოსი, სპორტსმენი.
1983 წელს დაამთავრა თბილისის სახელმწიფო უნივერსიტეტის ისტორიის ფაკულტეტი, ხოლო 1986 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.
რესურსები ინტერნეტში
კატეგორია:დაბადებული 12 ივლისი კატეგორია:დაბადებული 1960 კატეგორია:საქართველოს VI მოწვევის პარლამენტის წევრები კატეგორია:საქართველოს VII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები გია
ბურსას ალყა
ბურსას ალყა 一 ქალაქ პრუსას (თანამედროვეობაში ბურსას) ბლოკადა, რომელიც მიმდინარეობა XIV საუკუნის პირველ ნახევარში. პირველი თავდასხვა 1317 წელს განხორციელდა, ხოლო ქალაქი, უკვე საბოლოოდ, დაეცა 1326 წლის 6 აპრილს. ცნობილია, რომ ეს იყო ოსმალთა რიგით პირველი ალყა ისტორიაში 一 აქამდე მათ ქალაქი არ ჰქონიათ აღებული. პროცესის გაჭიანურებისა და ცხრა წელზე გაწელვის მთავარ მიზეზად კი არაშესაბამისი საბრძოლო შეიარაღება და მაზადყოფნა მიიჩნევა. ბიზანტიელი ისტორიკოსი, ლაონიკე ქალკოკონდილე, აღნიშნავს, რომ ოსმალებმა ისარგებლეს 1321-1328 წლებში მომხდარი ბიზანტიის სამოქალაქო ომით, რამაც ქალაქის აღება კიდევ უფრო გააადვილა. იგი წერს ზოგიერთი ისტორიკოსი ვარაუდობს, რომ ოსმანი, ქალაქის დაცემამდე, ბუნებრივი სიკვდილით გარდაიცვალა, ხოლო სხვები ასევე ვარაუდობენ, რომ მან გამარჯვების შესახებ სასიკვდილო სარეცელზე მწოლიარემ გაიგო, რის შემდეგაც იგი ამავე ქალაქში დაკრძალეს. პოლ დეივისი წერს, რომ „ბურსას აღებამ ოსმანი და მისი მემკვიდრეები მცირე აზიის მთავარ ძალად აქცია, რამაც მისცა გასაქანი ოსმალეთის იმპერიის სიდიადეს“.
ალყა
1299 წელს, ოღუზის ტომის ლიდერმა ოსმან ბეიმ შექმნა ოსმანთა ბეილიკი, იმავე წელს მან დაიკავა ინეგოლის ციხე, რამაც მას გზა გაუხსნა ბურსასკენ. ჯერ კიდევ 1302 წლის ოსმალთა ლაშქრობამ აიძულა ბითინიის მკვიდრი მოსახლეობა, თავშესაფარი ციხეებში ეძიათ.
ქალაქი პრუსა ჯიუტად ეწინააღმდეგებოდა მოწინააღმდეგეებს. ზოგიერთი წყაროს მიხედვით, ალყა 8-დან 10 წლამდე დროის განმავლობაში გრძელდებოდა. თუმცა, ქალაქის ბედი ჯერ კიდევ მაშინ იყო გადაწყვეტილი, როცა მცირე ოლიმპოს მთა (დღევანდელი ულუდაღი) 1316 წელს ოსმალებმა დაიკავეს. წარმატებულ კამპანიას ხელი შეუწყო იმ ფაქტმაც, რომ ჯერ კიდევ 1308 წელს ოსმალებმა აიღეს კუნძული იმრალი მარმარილოს ზღვაში, თუმცა ეს ფაქტი მრავალმა ისტორიკოსმა ეჭვქვეშ დააყენა. ზოგიერთი წყაროს მიხედვით, კუნძულზე მათ საკუთარი სამხედრო ბაზა გააშენეს, რის შემდეგაც ადვილად შეძლეს ქალაქის ორივე მხარის ამოკეტვა. ამ დროს ოსმალები უკვე იმდენად იყვნენ დარწმუნებულნი ბერძენთა დაჯაბნაში, რომ 1317 წლიდან მონეტის 一 ბურსა 一 ჭრა დაიწყეს.
ბლოკადა საწყის ეტაპზე არცთუ ისე ძლიერი იყო: 1318 წელს პრუსის მიტროპოლიტმა შეძლო და გადასცა მესიჯი იმპერატორს გაჩანაგებული ეკონომიკური მდგომარეობის შესახებ.
1321 წელს ოსმალებმა აიღეს მუდანიას პორტი, რომლის მეშვეობითაც პრუსაში ევროპული საქონელი აღწევდა. გემლიკისა და ბოტევგრადის დაცემის შემდეგ თურქებმა სამხედრო ბანაკი ფინარბაშში გადაიტანეს. მომდევნო ხუთი წლის განმავლობაში ბერძნები სახელმწიფო ხაზინაში ოდესღაც დაგროვილ თანხას უხდიდნენ ხარკად ოსმალებს. საბოლოოდ, მრავალწლიანი წვალების შემდეგ, ბიზანტიელებმა, საროზის ხელმძღვანელობით, ქალაქი ოსმალებს 1326 წლის 6 აპრილს ჩააბარეს, თუმცა ოსმანი ქალაქის აღებას ვერ მოესწრო და ტომის მმართველობა მისმა შვილმა, ორჰანმა ჩაიბარა. ოსმალებმა პრეტენზიის მქონე ბერძნებს გარიგება შესთავაზეს 一 მათ შეეძლოთ 30000 ოქროს სანაცვლოდ ქალაქი დაეტოვებინათ, თუმცა ამ უკანასკნელთა უმეტესობამ დარჩენა არჩია. პრუსა იყო პირველი დიდი და, ამავდროულად, საკმაოდ მდიდარი ბიზანტიური ქალაქი, რომელიც ოსმალებმა ხელთ იგდეს. ბურსის მრავალი მოსახლე ისლამზე მოექცა და შეუერთდა ოსმალეთის მმართველი კლასის რიგებს. ქალაქმა სწრაფად აღიდგინა ეკონომიკური ძალაუფლება და 1376 წლიდან ოსმალეთის სახელმწიფოს დედაქალაქადაც გამოცხადდა.
შედეგი
ქალაქის აღების შემდეგ სულთან ორჰანმა ბურსა ოსმალეთის იმპერიის დედაქალაქად გამოაცხადა და ასევე დარჩა 1366 წლამდე, სანამ დედაქალაქად ედირნე არ გამოცხადდა. შედეგად, ბურსას განსაკუთრებული როლი უკავია ოსმალეთის იმპერიის ისტორიაში, როგორც მისი ერთ-ერთი დამფუძნებელი ქალაქი, ისე არქიტექტურული სამშობლო (ბურსას დიდი მეჩეთი და სხვა მრავალი). ორჰანმა სულთნობის პერიოდში ხელი შეუწყო ურბანულ ზრდას ისეთი შენობების აგებით, როგორებიცაა თურქული აბანოები, მეჩეთები, სასტუმროები, ქარვასლები და ა.შ. არაბი მოგზაური, იბნ ბატუტა, რომელიც ოსმალეთს 1331 წელს ეწვია, დიდად მოიხიბლა ამ ახალი ქალაქით და იგი მოიხსენია, როგორც „დასახლება ლამაზი ბაზრებითა და ფართო ქუჩებით, ყველა მხრიდან გარშემოტყმული ბაღებითა და წყაროებით“.
სქოლიო
კატეგორია:ოსმალეთის ბრძოლები კატეგორია:XIV საუკუნის ბრძოლები კატეგორია:ოსმალეთის იმპერიის ომები კატეგორია:ბიზანტიის იმპერიის ომები კატეგორია:ბრძოლები მდებარეობის მიხედვით
კამენკა (მრავალმნიშვნელოვანი)
კამენკა შეიძლება აღნიშნავდეს:
Marriott International
მინი| Marriott International სასტუმროები მთელს მსოფლიოში (ინტეეაქციული რუკა) მინი| San Diego Marriott Marquis &amp; Marina, ერთ-ერთი ყველაზე მაღალი შემოსავლის მომტანი სასტუმროა შეერთებულ შტატებში მინი| [[დეტროიტი|დეტროიტ მარიოტი რენესანსის ცენტრში, ერთ -ერთი ყველაზე მაღალი სასტუმრო დასავლეთ ნახევარსფეროში]] Marriott International, Inc. — ამერიკული მრავალეროვნული კომპანია, რომელიც მუშაობს, ფრენჩაიზია და ლიცენზირებს საცხოვრებელ სახლებს, მათ შორის სასტუმროს, საცხოვრებელ და დროის ნაკვეთებს. მისი სათაო ოფისია ბეთესდაში, მერილენდი. კომპანია დააარსეს ჯ.ვილარდ მარიოტმა და მისმა მეუღლემ ელის მარიოტმა; კომპანიის აღმასრულებელი თავმჯდომარე არის მათი ვაჟი, ბილ მარიოტი, მერიოტის ოჯახი კი კომპანიის უმრავლესობას ფლობს. არსებული ნომრების რაოდენობით, მერიოტი არის ყველაზე დიდი სასტუმროების ქსელი მსოფლიოში. მას აქვს 30 ბრენდი 7,642 ქონებით, რომელიც მოიცავს 1,423,044 ოთახს 131 ქვეყანაში და ტერიტორიაზე. ამ 7642 ქონებიდან 2,149 -ს მართავს მარიოტი, ხოლო 5,493 -ს, ფრენჩაიზის ხელშეკრულებების შესაბამისად სხვა კომპანიები მართავენ.
Marriott International, Inc. ჩამოყალიბდა 1993 წელს, როდესაც Marriott Corporation დაიყო ორ კომპანიად: Marriott International, Inc., რომელიც ფრენჩაიზებს და მართავს ქონებას და Host Marriott Corporation (ახლანდელი Host Hotels & Resorts ), რომელიც ფლობს საკუთრებას.
ისტორია
მინი| Key Bridge Marriott არის კომპანიის ყველაზე დიდხანს ფუნქციონირებადი სასტუმრო.
დაფუძნება და ადრეული წლები
მარიოტის კორპორაცია დაარსდა ჯონ უილარდ მარიოტის მიერ 1927 წელს, როდესაც მან და მისმა მეუღლემ, ელის მარიოტმა გახსნეს ლუდის დახლი ვაშინგტონში. მოგვიანებით მერიოტებმა თავიანთი კომპანია გააფართოვეს რესტორნების ქსელ Hot Shoppes-ად. 1953 წელს Hot Shoppes, Inc გახდა საჯარო კომპანია აქციების პირველადი განთავსების საშუალებით.
კომპანიამ თავისი პირველი სასტუმრო Twin Bridges Motor Hotel 1957 წლის 16 იანვარს არლინგტონში, ვირჯინიაშიგახსნა. ამ სასტუმროში ღამის გატარება $9 ღირდა, დამატებით $ 1 თითოეული ადამიანისთვის, ვინც მანქანაში იმყოფებოდა. კომპანიის მეორე სასტუმრო, Key Bridge Marriott 1959 წელს, როსლინში, არლინგტონში, ვირჯინიაში გაიხსნა. ის დღემდე ფუნქციონირებს და კომპანიის ყველაზე დიდხანს, უწყვეტად მოქმედ სასტუმროს წარმოადგენს.
1967 წელს Hot Shoppes, Inc.– ს ეწოდა Marriott Corporation
Marriott International
Marriott International, Inc. ჩამოყალიბდა 1993 წელს, როდესაც Marriott Corporation გაიყო ორ კომპანიად: Marriott International, Inc., რომელიც ფრენჩაიზებს და მართავს ქონებას და Host Marriott Corporation (ახლანდელი Host Hotels & Resorts ), რომელიც ფლობს საკუთრებას.
1995 წელს მარიოტი იყო პირველი სასტუმროების კომპანია, რომელმაც კლიენტებს ონლაინ დაჯავშნა შესთავაზა.
1995 წლის აპრილში მარიოტმა შეიძინა 49% პროცენტი The Ritz-Carlton Hotel Company– ში. მარიოტს მიაჩნდა, რომ მას შეეძლო გაეზარდა გაყიდვები და მოგება იმ დროისთვის გაკოტრების პირას მყოფი The Ritz-Carlton-ისთვის, რომელიც მრავალ სასტუმროს ფლობდა. ეს გარიგება მარიოტს $ 200 მილიონი დაუჯდა.(პლიუს მოსალოდნი ვალი). მომდევნო წელს მერიოტმა $331 დოლარი დახარჯა The Ritz-Carlton-ის ბრენდის კიდევ რამდენიმე სასტუმროს გამოსყიდვაში. უკვე 1998 წელს მარიოტმა Ritz-Carlton– ის უმრავლესობის მფლობელი იყო.
1997 წელს კომპანიამ, Chow Tai Fook Group– ისა და მასთან ასოცირებული კომპანიის, New World Development– ისგან ბრენდები— Renaissance Hotels და Ramada შეიძინა. Marriott International– მა ასევე ხელი მოაწერა შეთანხმებას New World Development– ის კუთვნილი სასტუმროების მართვის შესახებ. მარჯვნივ|მინი| მარიოტის მსოფლიო სავაჭრო ცენტრი განადგურდა [[2001 წლის 11 სექტემბრის ტერორისტული აქტები|11 სექტემბრის თავდასხმების დროს]] 2001 წელს, მარიოტის მსოფლიო სავაჭრო ცენტრი 11 სექტემბრის თავდასხმების დროს განადგურდა.
2004 წელს კომპანიამ 1997 წელს შეძენილი ბრენდი Ramada Cendant–ს მიჰყიდა.
2006 წლის 19 ივლისს, მარიოტმა გამოაცხადა რომ, 2006 წლის სექტემბრიდან მოწევას კრძალავდა შეერთებულ შტატებსა და კანადაში არსებულ, მის მმართველობაში მყოფ ყველა სასტუმროში.
2010 წლის 11 ნოემბერს, მერიოტმა გამოაცხადა გეგმა, რისი მიხედვითაც აპირებდა 2015 წლამდე ინდოეთში, ჩინეთსა და სამხრეთ-აღმოსავლეთ აზიაში 600-ზე მეტი სასტუმროს გახსნას.
2012 წლის 31 მარტიდან, ბილ მარიოტი კომპანიის აღმასრულებელი თავმჯდომარის თანამდებობას იკავებს. უფროსი აღმასრულებელი ოფიცერის (CEO)თნამდებობა კი მან არნე სორენსონს.
2012 წლის დეკემბერში გინესის რეკორდებმა ხუთვარსკვლავიანი სასტუმრო JW Marriott Marquis Dubai მსოფლიოში ყველაზე მაღალ სასტუმროდ აღიარეს.
2015 წლის 1 აპრილს მარიოტმა შეიძინა კანადური სასტუმროების ქსელი Delta Hotels, რომელიც იმ დროს 38 სასტუმროს მართავდა.
2015 წლის 16 ნოემბერს მარიოტმა $13 მილიარდადStarwood– ის შეძენა გამოაცხადა. 2016 წლის 3 მარტს ჩინური Anbang Insurance Group-ის მიერ ჩამოყალიბებულმა კონსორციუმმა განაცხადა რომ Starwood– ში $14 მილიარდს გადაიხდიდა. მას შემდეგ რაც მარიოტმა შესყიდვის ღირებულება $13.6 მილიარდამდე გაზარდა, სტარვუდმა შეწყვიტა ანბანგის შეთანხმება და გააგრძელა მარიოტთან შერწყმა. მარეგულირებელი ნებართვების მიღების შემდეგ, 2016 წლის 23 სექტემბერს მარიოტმა დაასრულა Starwood– თან შერწყმა და შექმნა მსოფლიოში უდიდესი სასტუმროების კომპანია 5700 – ზე მეტი ქონებით, 1.1მილიონზე მეტი ოთახით და 30 ბრენდის პორტფოლიოთი. Starwood– ის შეძენამ, მსოფლიო ბაზარზე Marriott–ის წარმომადგენლობა გაზარდა. Starwood– ის შემოსავლების დაახლოებით 75% არაამერიკული ბაზრებიდან მოდიოდა.
2019 წლის დეკემბერში კომპანიამ შეიძინა Elegant Hotels რომელიც ბარბადოსში 7 სასტუმროს მფლობდა.
2020 წლის აპრილში, COVID-19 პანდემიის დროს, კომპანიამ სისუფთავის დამატებითი სტანდარტები დააწესა. მათ შორის ელექტრული გამწმენდი საშუალებების გამოყენება, სასტუმროს ყველა ოთახში სადეზინფექციო ხელსახოცების დამატება და სასტუმროებში სოციალური დისტანციისთვის სივრცის დათმობა პანდემიის დროს, სასტუმროების დატვირთვა 31%-მდე შემცირდა.
2021 წლის 15 თებერვალს კომპანიის პრეზიდენტი და უფროსი აღმასრულებელი ოფიცერი (CEO), არნე სორენსონი გარდაიცვალა. 2021 წლის 23 თებერვალს, ამ თანამდებობაზე მარიოტის ჯგუფის საერთაშორისო განვითარების, დიზაინისა და ოპერაციების დეპარტამენტის პრეზიდენტი ენტონი კაპუანო დაინიშნა.
The Luxury Collection
The Luxury Collection Marriott International– ის სასტუმროების ბრენდია, რომელიც მოიცავს ისეთ აღსანიშნავ სასტუმროებს როგორებიცაა:Hotel Alfonso XIII, Gritti Palace Hotel, IVY Hotel + Residences, Hotel Imperial, ITC Grand Chola, Marqués de Riscal Hotel, The Nines, Palace Hotel, San Francisco, The Park Tower Knightsbridge Hotel, Phoenician Resort, Hotel President Wilson და Royal Hawaiian Hotel. 2020 წლის 31 დეკემბრის მდგომარეობით, ბრენდის ქვეშ 118 სასტუმრო ოპერირებდა, რომელიც 23,243 ნომერს მოიცავდა.
ბრენდის სასტუმროების უმეტესობა მდებარეობს გადაკეთებულ ისტორიულ შენობებში, მათ შორის სასახლეებში ან ძველ სასტუმროებში. ბრენდი ასევე მიმართავს ცნობილ დიზაინერებს შექმნან მდიდრული სამოგზაურო აქსესუარები, რომლებიც ხელმისაწვდომია ექსკლუზიურად ბრენდის ვებსაიტზე.
ჟენევაში, The Luxury Collection-ის სასტუმრო Hotel President Wilson-ის სამეფო პენთჰაუსი (The Royal Penthouse Suite) რომელშიც ერთი ღამის გატარების ღირებულება $65 000-ია, CNN– ის მიერ, 2012 წელს შედგენილი 15 ყველაზე ძვირადღირებული სასტუმროს ოთახების სიის სათავეშია.
მარიოტის ბრენდები
მინი| JW Marriott და Ritz-Carlton LA Live– ში, ლოს ანჯელესში მინი| Fairfield Inn & Suites. Lake Buena Vista, Florida. მინი| JW Marriott სამხრეთ სანაპიროზე, სინგაპური მინი|223x223პქ| JW Marriott Desert Springs. ნავების შიდა ოარკინგის ფოიე.პალმის უდაბნოში, კალიფორნია მარიოტი მსოფლიოს მაშტაბით 30 ბრენდს ფლობს.:
რესურსები ინტერნეტში
კატეგორია:NASDAQ-ზე აღრიცხული კომპანიები\
ტორეს-დელ-პაინეს ეროვნული პარკი
ტორეს-დელ-პაინეს ეროვნული პარკი (Parque Nacional Torres del Paine) — ეროვნული პარკი ჩილეში, სამხრეთ პატაგონიაში; გამოირჩევა მთებით, ტბებით, მყინვარებით და მდინარეების სიუხვით. პარკი მდებარეობს მაგელანური სუბპოლარული ტყეებისა და პატაგონიის სტეპების ერთმანეთში გარდამავალ შუალედში, ქალაქ პუნტა-არენასიდან 312 კმ-ით ჩრდილოეთით. დასავლეთიდან ესაზღვრება ბერნარდო ო'ჰიგინსის ეროვნული პარკი, ხოლო ჩრდილოეთით არგენტინაში მდებარე ლოს-გლასიარესის ეროვნული პარკი.
რესურსები ინტერნეტში
center|upright=3.2|thumb|კუერნოს-დელ-პაინე ტიპურ პატაგონიურ ამინდში
კატეგორია:ჩილეს ეროვნული პარკები კატეგორია:ტორეს-დელ-პაინეს ეროვნული პარკი კატეგორია:ჩილეს ბიოსფერული ნაკრძალები კატეგორია:1959 წელს დაარსებული დაცული ტერიტორიები კატეგორია:მაგალიანესი და ჩილეს ანტარქტიკის რეგიონის დაცული ტერიტორიები
ხოსე სანტოს სელაია
ხოსე სანტოს სელაია ლოპესი (José Santos Zelaya; დ. 1 ნოემბერი, 1853, მანაგუა — გ. 17 მაისი, 1919, ნიუ იორკი) — ნიკარაგუის 24-ე პრეზიდენტი 1893 წლის 25 ივლისიდან 1909 წლის 21 დეკემბრამდე.
ადრეული ბავშვობა
იგი იყო ხოსე მარია სელაია ფერნანდესისა (დაიბადა ჰონდურასში) და ხუანა ლოპესის შვილი.
პოლიტიკა
სელაია იყო ნიკარაგუის ლიბერალური პარტიის წევრი, რომელმაც არაერთი მოწინავე პროგრამა განახორციელა, რომელთა შორისაა სახალხო განათლება, რკინიგზების მშენებლობა, გემთმშენებლობა. ასევე საკონსტიტუციო ცვლილებების შეიტანა თანასწორობისა და კერძო საკუთრების გასაძლიერებლად, ჰაბეას კორპუსის დასამკვიდრებლად, სავალდებულო ხმის მიცემისა და სავალდებულო განათლებისათვის, გამოხატვის თავისუფლებისთვის, მრეწველობისა და კულტურის დაცვის უზრუნველსაყოფად, გამოხატვის თავისუფლებისა და სახელმწიფო შტოთა გასამიჯნავად. თავისი ცოლი ეროვნული თვითმყოფადობის დასაცავად უბიძგებდა მას გაეტარებინა კოლონისტების ინტერესების შემლახავი პლიტიკა.
ხელახლა არჩევა, არხის გაყვანის შესაძლებლობა და აშშ-ის გამოხმაურება
მინი|250პქ|ხოსე სანტოს სელაია მინისტრებთან ერთად შესაძლებლობა აეშენებინათ არხი ცენტრალურ ამერიკაში 1820-იანი წლებიდან მუდმივად საუბრის საგანი იყო. ნიკარაგუას ამ პროექტში მნიშვნელოვანი ადგილი ეჭირა, რადაგნ მის ტერიტორიაზე უნდა გაევლო ამ არხს. როდესაც შეერთებულ შტატებს ჩაეშალა თავისი გეგმები პანამაში, სელაიამ დაიწყო მოლაპარაკებები გერმანიასთან(რომელიც ჩართული იყო აშშ-სთან ცივ ომში კარიბის სანაპიროს პორტებთან დაკავშირებით) და იაპონიასთან, არც თუ ისე დიდი სარგებლის საფასურად აეშენებინათ არხი მის ქვეყანაში. თავზარდაცემულმა ამერიკამ, იმით, რომ შესაძლოა პრეზიდენტ სელაიას აეშენებინა პანამის არხის ალტერნატიული ეკონომიკური სისტემა, მონათლა იგი ტირანად, რადგან აშშ-ის ჰეგემონურ გეგმებს საფრთხე დაემუქრა.
ხოსე სელაიას ჰქონდა სურვილი კვლავ გაეერთიანებინა ცენტრალური ამერიკის გაერთიანებული პროვინციები. და იმედოვნებდა, რომ იგი გახდებოდა ამ გაერთიანების პრეზიდენტი. მისი მოწადინებით ცენტრალური ამერიკის სხვა ქვეყნების ლიბერალ ფედერალისტებს მიეცათ დახმარება. ამით იქმნებოდა საფრთხე იმისა, რომ დაიწყებოდა ომი მთელს ცენტრალურ ამერიკაში. ეს ყოველივე კი საფრთხეს უქადდა აშშ-ის ინტერესებს პანამის არხთან, ევროპის ქვეყნებს, როგორიც გერმანია იყო, საშუალებას აძლევდა ჩარეულიყო რეგიონში საკუთარი საბანკო სისტემის დასაცავად, ან სხვა შემთხვევაში მოითხოვდა მიწას.
სელაიას ადმინისტრაციას უთანხმოება ჰქონდა აშშ-ის მთავრობასთან, მაგალითად, როდესაც საფრანგეთის მთავრობამ ჰკითხა აშშ-ის მთავრობას ნიკარაგუისთვის მიცემული სახელმწიფო სესხი იქნებოდა თუ არა არამეგობრული სვლა შეერთებული შტატების მიმართ, მაშინ სახელმწიფო მდივანმა უპასუხა, რომ ეს მათთან შეთანხმებული უნდა ყოფილიყო. როდესაც უნდა გადაწყვეტილიყო პარიზის საფონდო ბორჟიდან გადარიცხავდნენ თუ არა სესხს აშშ-მა ნიკარაგუა იზოლაციაში მოაქცია. იგი ირწმუნებოდა, რომ თუ სელაია მიიღებდა სახსრებს, იგი მას დახარჯავდა სამხედრო მოზნებისთვის, რათა შეევიწროვებინა მისი მეზობლები და დაერღვია ცენტრალურ ამერიკაში სიმშვიდე. სახელმწიფო მდივანი ასევე ამტკიცებდა, რომ ნებისმიერი ინვესტიცია ცენტრალურ ამერიკაში შეთანხმებული უნდა ყოფილიყო შეერთებულ შტატებთან.
აშშ-ის მთავრობამ დაიწყო დახმერაბის მიცემა ნიკარაგუის კონსერვატორი და ლიბერალი ოპონენტებისთვის, რომლებმაც 1909 წლის ოქტომბერში დაიწყეს აჯანყება. აჯანყებას გაუძღვა ლიბერალი გენერალი ხუან ესტრადა. ნიკარაგუამ გადაისროლა თავისი ჯარები კოსტა-რიკაში, რათა ჩაეხშო ესტრადას პრო ამერიკული აჯანყება. აშშ-მა ეს მიიჩნია ესტრადას მიზნების შეურაცხყოფად და შეეცადა ეიძულებინა კოსტა-რიკა, ნიკარაგუის საწინააღმდეგოდ პირველი ნაბიჯები გადაედგა. კოსტა-რიკის საგარეო საქმეთა მინისტრმა როკარდო ფერნანდეს გუარდიამ დაარწმუნა კალვო, რომ კოსტა-რიკა „არ უნდა წასულიყო ასეთ სარისკო ქმედებაზე, რისკენაც აგულიანებდა ვაშინგტონი“. ეს „მიიჩნეოდა ვაშინგტონის შეთანხმების გამიზნულ წინააღმდეგობად და სასურველი იქნებოდა კოსტა-რიკას ნეიტრალური პოზიცია დაეკავებინა“. კოსტა-რიკის ოფიციალურმა პირებმა ცენტრალური ამერიკის მშვიდობისთვის აშშ უფრო საზიანოდ და საშიშად მიიჩნიეს ვიდრე სელაიას ნიკარაგუა. მინისტრი ფერნანდეს გუარდია მოითხოვდა "ჩვენ ვერ გავიგეთ რა მიზნები უნდა ჰქონდეს ვაშინგტონს აქ, რომ კოსტა-რიკამ თავს იდოს დაუფარავი აგრესიით უპასუხოს ნიკარაგუას. ეს მაშინ, როდესაც დადებული გვაქვს 1907 წლის 29 დეკემბრის კონვენცია."